
Papag-alabin ang pakikibakang bayan laban sa 
rehimeng US-Marcos-Duterte 


aaa karahasan, kahirapan at pangangayupapa sa dayuhan ang nasaksihan at pinagdusahan ng bayan 
sa unang taon ng ilehitimong rehimeng US-Marcos-Duterte. Pinasidhi nito ang krisis sa ekonomya, pulitika 
at kultura bunga ng mga neoliberal at pasistang patakaran na ipinataw sa bansa sa dikta ng imperyalismo. 
Binibigyang tulak nito ang maalab na pakikibaka upang ibagsak ang salot na imperyalismo, pyudalismo at 
burukratang kapitalismo na siyang nagluklok sa pangkating Marcos-Duterte. 


Mas madilim na kinabukasan 
ang hatid nina Ferdinand Marcos 
Jr. at Sara Duterte sa mamamayang 
Pilipino. matapos dayain ang 
eleksyong Bs 2022 para. sulutin 
ang pagiging presidente at bise- 
presidente. Ipinagpapatuloy nila ang 
kasaysayan ng kanilang pinagmulang 
dinastiya sa kamay-na-bakal na 
paghahari, pangungulimbat sa yaman 
ng bayan at pakikipagkutsabahan 
sa mga dayuhan. Buong taong 
kinokopya at pinipilit pantayan ni 
Marcos Jr. ang diktador na ama 


habang si Duterte ay hayagang 
inieendorso. ang mga.  kontra- 
rebolusyonaryong instrumento 
lalo ang NTF-ELCAC na pinasimulan 
ng kanyang ama. Bagamat may 
balyahan sa pagitan ng dalawa para 
sa kapangyarihan, nagkakasundo 
sila sa panunupil sa taumbayan at 
pagpapatupad ng neoliberalismo 
para tugunan ang makasariling 
interes at utos ng imperyalismo. 


Prinayoridad ng 
at  ilehitimong 


papet 
rehimen ang 


pang-ekonomikong interes ng 
imperyalismo at lokal na naghaharing 
uri. Pinalala ang liberalisasyon 
sa agrikultura at pinadali ang 
pagdambong ng mga dayuhang 
kapitalista sa rekurso ng bansa. 
Inilako ang mga kabundukan para sa 
pagmimina at pinresyur ang mga lokal 
na gubyernong may moratorium sa 
minana bawiin ang lokal na ordinansa. 
Pumasok ang bansa sa pakana ng 
China na Regional Comprehensive 
Economic Partnership habang 


todong inengganyo ang dayuhang 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 
mga komentaryo at mungkahi, balita at 


pahayagan. Magpadala. ng 


rebolusyonaryong karanasan ma maaaring 
ilathala sa ating pahayagan. Ito ay tumatanggap 
ng mga liham sa: 


M dagundong.tk @gmail.com 
HC 

pamumuhunan ng US, kabilang ang para sa mapanganib na enerhiyang 
nukleyar. 


Sa kabilang banda, tahasang sinagasaan ang kabuhayan ng masang 
anakpawis at ibayong pinalala ang kahirapan at kagutuman sa buong 
bayan. Hinaharap ng mga drayber at maliliit na opereytor ang jeepney 
phaseout habang nadidisloka ang kabuhayan ng mga magsasaka't 
manggagawang bukid bunsod ng labis na importasyon ng produktong 
agrikultural. Inaprubahan ang mga proyektong reklamasyon, 
renewable energy at mina na may pangmatagalang negatibong epekto 
sa kapaligiran at nagdidisloka sa tirahan at kabuhayan ng malaking 
bilang ng mamamayan. 


Tuluy-tuloy ang di-makatwirang paggasta sa kaban ng bayan. 
Buhos ang pondo sa pagbili ng mga sandata't sasakyang pandigma, 
sobrang taas na sweldo at pensyon ng mga militar at pulis at badyet 
para sa maruming kontra-rebolusyonaryong gera. Patuloy ang 
konstruksyon ng mga di-kailangang imprastraktura na bukod sa 
hihigop ng pampublikong pondo ay ipangungutang pa sa mga lokal at 
internasyunal na institusyong pampinansya. Sa ngayon ay umabot na 
ng halos P14 trilyon ang utang ng bansa. 


Kahit depisito ang pondo, nilikha ang Maharlika Investment Fund 
para magkaroon ng bilyun-bilyong piso para sa korapsyon. Walanghiya 
ring pinadadagdagan ang alokasyon sa confidential and intelligence 
funds tungong P9.2 bilyon kung saan P5.21 bilyon ang laan kina 
Marcos Jr. (P4.56 bilyon) at Duterte (P650 milyon). 


Sa pulitika, pangita ang rurok ng kabulukan sa pagbabalik-poder 
ng mga pinakamalalang magnanakaw at pasista. Sobrang takaw sa 
kapangyarihan kaya't ipinuwesto ang sarili sa malalaking ahensya--si 
Marcos Jr. sa Department of Agriculture at si Duterte sa Department 
of Education (DepEd). Itinalaga ang mga alipures sa mga ahensyang 
may malaking pondo tulad ni Antonia Yulo-Loyzaga ng Department of 
Environment and Natural Resources, Manuel Bonoan sa Department 
of Public Works and Highways, at subok nang tuta ng US gaya ni Gilbert 
Teodoro sa Department of National Defense. 


Upang tiyakin ang kapit sa pwesto, todo ang pagpapakatuta ni 
Marcos Jr. sa among US. Ilang beses siyang nakipagpulong kay Biden 
at iba pang opisyal ng US. Pinagkasunduan ang pagdadagdag ng mga 
base militar ng US at pinadalas ang mga ehersisyong militar sa pagitan 
ng AFP, pwersang US at pati mga alyado nito. Pinarami ang mga 
tropang Amerikano at kanilang mga kagamitan sa loob ng Pilipinas, 
lahat sa tabing ng pagtatanggol diumano laban sa agresyong Chinese 
sa West Philippine Sea. 


Sa basbas ng imperyalismo umiiral ang di-deklaradong Martial Law. 
Tumindi ang militarisasyon at walang habas na panunupil sa lahat ng 
anyo ng pakikibaka. Agad na ipinasa ang SIM Card Registration Law 
upang kumpletuhin ang pagtatayo ng surveillance state. Largadong 
ginagamit ang Anti-Terrorism Law at pinanatili ang NTF-ELCAC para 
atakehin ang mamamayan. Sa pamamagitan ni Duterte sa DepEd 
at mandatory Reserved Officers Training Course, pinapasok ng mga 
sundalo't pulis ang mga eskwelahan. Nais nilang isaksak sa isip ng 
mga kabataan ang panatikong doktrinang anti-komunista at gawin 
silang mga bulag na tagasunod ng mapanupil na sistema. 


Nanatili ang tagibang na timbangan ng hustisya pabor sa 
naghaharing-uri, gaya ng pag-abswelto kay Imelda Marcos sa mga 

kasong pandarambong habang sinasabotahe ang pang-uusig 
ng International Criminal Court sa matandang Duterte hinggil 
sa brutal na gera kontra-droga. Nagsisilbi ang Korte Suprema 
at Department of Justice upang patibayin ang mga baluktot na 
husga hinggil sa mga krimen ng mersenaryong hukbo gaya ng 
kaso ng Bloody Sunday Massacre at bihisan ng ligalidad ang mga 
pasistang hakbang ng estado. 


Sa ganitong klima ng impyunidad namamayagpag ang 
AFP-PNP na pangunahing bisig sa pagpapatupad ng kontra- 
rebolusyonaryong gera. Ipinagtatanggol sila ni Marcos Jr. mula 
sa pagsasakdal ng mamamayan kaugnay ng kanilang mga krimen 
at pangyuyurak sa karapatang tao at pandaigdigang makataong 
batas. Patuloy silang binubundat ng pondo para sa paniktik, 
modernisasyon, pensyon at iba pang pabor. Katunayan, urong- 
sulong si Marcos Jr. sa pagrereporma sa sistema ng pensyon ng 
mga unipormadong tauhan at militar sa takot na bweltahan ng 
AFP. 


Sumasandal ang rehimen sa sandatahang pwersa para salagin 
ang lahat ng banta rito lalo na ngayong unti-unting nauungkat 
ang pandaraya sa eleksyong 2022. Pilit pinagtatakpan ngunit 
umuugong ang anomalya sa pagkadiskubre ng paglabag ng 
COMELEC sa proseso ng transmisyon ng tinatayang higit 20 
milyong boto. 


Tumatalim ang mga kontradiksyon at nagiging mas mabalasik 
ang estado sa gitna ng papasidhing krisis ng malakolonyal at 
malapyudal na lipunang Pilipino. Ang terorismo ng rehimeng 
Marcos-Duterte at desperadong hakbang ng imperyalismong US 
na itaguyod ang hegemonya sa Asya ang siya mismong naglalatag 
ng kundisyon para sa pagpapanibagong daluyong ng pambansa 
demokratikong rebolusyon.  Pinasisiklab nito ang armadong 
pakikibaka para kamtin ang tunay na kalayaan at demokrasya. 


Dapat tipunin ang galit ng bayan sa mga Marcos-Duterte at 
igatong ito sa marubdob na pakikibaka para sa karapatan, lupa, 
kabuhayan at hustisyang panlipunan. Pukawin ang mamamayan 
na mag-organisa ng sarili upang igiit ang kanilang lehitimong 
kahilingan para sa sahod, trabaho, karapatan sa lupa at serbisyong 
panlipunan. Ipagtanggol ang mga komunidad at kalikasan laban 
sa mga mapaminsalang proyekto ng mga imperyalista, burgesya 
kumprador kakutsaba ang reaksyunaryong gubyerno. Magiting 
na labanan ang mersenaryong hukbo't pulis at singilin sila sa 
kanilang utang na dugo sa bayan. Iputok ang mga protesta sa 
lansangan, paaralan, pagawaan at mga komunidad at ilunsad 
ang malilikhaing anyo ng pagkilos na salaminan ng pagkakaisa ng 
mamamayan. 


Kailangang payabungin ang lahat ng anyo ng paglaban, mula 
ligal, iligal, mala-ligal, armado at di-armadong pakikibaka. 
Palakasin ang pambansa demokratikong kilusan na siyang bag-as 
ng paglaban sa ilehitimong rehimeng Marcos-Duterte. Dapat 
paramihin at palawakin ang mga lihim na rebolusyonaryong 
organisasyong masa ng mga magsasaka, manggagawa, kabataan, 
kababaihan, pambansang minorya, iba't ibang propesyunal at 
mga aping sektor. Ang mga ito ang inaasahang magluwal ng 
suporta para sa armadong pakikibaka na siyang mapagpasya sa 
pag-abante't pagtatagumpay ng digmang bayan. 

Hindi maihihiwalay 

sa pakikibaka para sa 
matagalang kapayapaan 
ang pakikibaka para sa 
pambansa't panlipunang 
pagpapalaya. Hanggat 
umiiral ang kolonyalismo, 
imperyalismo at neo-kolonyalismo-- 
na pinangungunahan ng 
imperyalismong US--at hangga't 
ang imperyalismong US ay 
nananakop at nagsasamantala sa 
mga mamamayan ng buong mundo, 
walang tunay na matagalang 
kapayapaang malilikha ng kahit 
alinmang sambayanan nang walang 
puspusang rebolusyonaryong 
pakikibaka. Tanging sa 
pagpapatuloy ng puspusang 
pakikibaka laban sa imperyalismong 
US natin makakamit ang tunay 

na kapayapaan sa halip na sa 
kapitulasyunistang pagpapaliban 
sa pakikibaka o pagpapatagal sa 
paghahari ng imperyalismo.” 


- mula sa Ang Imperyalismong US at ang 
Rebolusyonaryong Internasyunalismo, 
Makibaka para sa Pambansang 
Demokrasya 

PANGUNAHING LATHALAIN 


Ahunan Dam: Huwad na proyektong 
pangkaunlaran at pangkalikasan 


ng Ahunan Pumped Storage Hydropower Project o mas kilala 

bilang Ahunan Dam ay isang mayor na proyektong pang-enerhiya 
sa Laguna. Layunin nitong lumikha ng 1,400 MW ng kuryente bilang 
dagdag na suplay ng kuryente para sa Metro Manila. Itinuturing itong 
renewable energy project ng Department of Environmental and Natural 
Resources, at umano'y hindi makakasira sa kalikasan. Sa kasalukuyan, 
tuluy-tuloy ang konstruksyon ng Ahunan Dam. 


Sasaklaw ang dam ng 299 ektarya 
sa mga barangay ng Bafo, Rizal, Taft 
at Burgos sa Pakil at ilang bahagi ng 
katabing bayan ng Pangil. Kukuha 
ito ng tubig mula sa Lawa ng Laguna 
at iaahon ito tungo sa malaking 
dam o imbakan ng tubig sa ibabaw 
ng bundok ng Pakil. [Mula roon, 
ibabagsak ang tubig upang lumikha 
ng kuryente. 


Pangangasiwaan ito ng 
kumpanyang Prime lInfra Capital 
Inc. ni Enrique Razon at ng portfolio 
company nitong Ahunan Power, 


Inc. Samantala, balak ding itayo 
ng Belisama Hydropower Corp. ni 
Gregorio Araneta ang Belisama 
Dam sa limang barangay ng Pakil at 
Pangil. 


Kasaysayan ng proyekto 


Ang Ahunan Dam ay kawangis 
ng proyektong Sierra Madre Water 
Corporation 35 MW Multi-river 
Hydropower Cum Bulk Water 
Project o mas kilala bilang Sierra 
Madre Dam na unang inihapag 
noong 2012. Tinatarget ng Sierra 


Ang kwestyonableng papel ng UP Land 
Grant sa Ahunan Dam 


N oong 1930 at 1964, sa ilalim ng RA 3608 at RA 3990, ipinangasiwa 
sa Board of Regents ng University of the Philippines ang mga 


bahagi ng lupang publiko sa hangganan ng mga lalawigan ng Quezon 
at Laguna. Ang 3,435 ektarya sa Paete ang tinaguriang Laguna Land 
Grant (LLG), habang ang 6,765 ektarya sa Siniloan, Laguna at Real, 
Quezon ay naging bahagi ng Laguna-Quezon Land Grant (LQLG). Ang 
dalawang ito ay tinaguriang UP Sierra Madre Land Grants. Magsisilbi 
umano itong biodiversity reserve at central experiment station ng 
mga kolehiyo sa unibersidad. Kasalukuyan itong nasa pangangasiwa 


ng UP-Los Bafios, sa ilalim ng Laguna Land Grant Management Office. 


Ilang bahagi ng UP Land Grant sa bayan ng Pakil, Laguna ang masasaklaw 
ng Ahunan Dam subalit tikom ang bibig ng administrasyon ng unibersidad 
hinggil dito. Kataka-takang kahit nakalaan sa preserbasyon ng kalikasan 
at pananaliksik, ibinukas ang lupain ng UP sa mga proyekto ng malalaking 
burgesya-kumprador tulad ni Enrique Razon. 


Kabaliktaran ng akomodasyon sa mga mapanirang negosyo ang 
panunupil ng mga security guard ng UP Land Grant sa mga magsasaka 
simula 2008. Layon nitong palayasin ang komunidad ng magsasakang 
bahagi ng Integrated Social Forest Development Organization at naninirahan 
sa 1,400 ektaryang lupaing sakop ng UP. Higit 100 pamilya ang biktima ng 
pandarahas at panununog ng ari-arian. 

Madre Dam na lumikha ng kuryente 
at malinis na tubig para isuplay sa 
Metro Manila. Balak ito noong 
itayo sa kabundukan at balisbisan ng 
Bundok Sierra Madre sa mga bayan 
ng Real, Quezon at Pangil, Pakil at 
Paete sa Laguna, at may kabuuang 
saklaw na 200 ektarya. Tinutulan 
ito ng malawak na mamamayan 
kaya pagsapit ng 2014 ay hindi na 
umusad ang proyekto. 


Ngayon, waring itinutuloy ang 
Sierra Madre Dam sa pamamagitan 
ng  Ahunan Dam at limang 
hydropower project sa ilalim ng 
Repower Energy” 5sDevelopment 
Corporation. 


Ipinangalan ang Ahunan Dam 
sa daan-taong tradisyon ng mga 
taga-Pakil na Ahunan sa Ping- 
as, isang relihiyosong pista kung 
saan inaahon ng mga deboto ang 
sagradong Bundok ng Ping-as bilang 
panata ng kanilang pananalig. Hindi 
matanggap ng mga deboto ang 
proyektong ito dahil sinasalaula ang 
kanilang tradisyon at sisirain pa ang 
bundok. 


Epekto ng proyekto 


Tusong 'ibinabandera bilang 
maka-kalikasang B8B8Bsolusyon ang 
hydropower dahil hindi umano ito 
naglalabas ng greenhouse gas na 
dahilan ng pag-init ng mundo o 
climate change. Gayunman, ang 
isang kahalintulad na dambuhalang 
dam na tulad nitong Ahunan 
na magpapalubog ng ilandaang 
ektaryang lupain kabilang ang mga 
kabundukan ay may masamang 


epekto sa kalikasan. Epektibong 
humihigop ang mga gubat ng 
greenhouse.” gas ss kaya't. 8s“ ang 

kakulangan nito ay magreresulta sa 
pagdami ng hanging nagkukulong ng 
init sa kalawakan. 


Bukod dito, hindi maiiwasan 
ang malalaking pagbaha dahil sa 
pagkakalbo ng kabundukan at 
pagsira sa likas na daloy ng tubig. 


Apektado rin ang pangingisda 
at pagsasaka, ang dalawang 
pangunahing hanapbuhay ng mga 
taga-Pakil. Palalayasin sila sa 
kanilang mga tirahan at sakahan para 
bigyang-daan ang konstruksyon ng 
Ahunan Dam. Pinangangambahan 
din ang posibleng fish kill batay sa 
karanasan ng Caliraya-Butocan- 
Kalayaan Hydroelectric Powerplant. 
Naobserbahan na naging malangis 
ang mga isda na dating walang 
kaparis ang linamnam tuwing 
lilinisin ang nasabing planta. 


Bukod pa rito, 
panahong itinatayo ang Sierra 
Madre Dam ay tumindi ang 
militarisasyon sa mga bayan ng 
Pakil at Pangil sa Laguna, pati 
sa mga karatig nitong bayan sa 


mula pa sa 


ibang probinsya. Hanggang sa 
kasalukuyan, ang proyektong ito 
ang dahilan sa likod ng mahigpit na 
pagbabantay at pandarahas ng mga 
security guard ng UP Land Grant, 
PNP Regional Public Safety Battalion 
at 1st IBPA sa masang anakpawis 
at mamamayang tumututol sa 
proyekto. Nirered-tag at hinaharas 
ang mamamayan, laluna ang 
mga lider ng mga organisasyong 
tumututol sa nasabing proyekto. 


Noong Hunyo 2022, iligal 
na inaresto ng 24 pulis si Daisy 
Macapanpan, 68, sa kanyang 
tahanan sa Pakil, Laguna. Si 
Macapanpan ay tagapagtanggol ng 
kalikasan at lider ng paglaban sa 
Ahunan Dam. Dahil walang batayan 
ang mga kaso laban sa kanya, agad 
siyang nakalaya. 


Nito namang Hulyo 31, binantaan 
ang isang magsasaka ng Pakil at 
pinipilit na ibenta ang kanyang 
lupang sasaklawin ng proyekto. 
Sapilitan daw itong kukunin sa 
kanya ng gubyerno kung hindi niya 
ito gagawin. 


Sa. kabila. ng pandarahas, 
dumarami ang mamamayang 
nagsasalita laban sa proyekto. Ang 
mga residente, taong simbahan at 
propesyunal na nasa organisasyong 
Mamamayang Nagmamahal sa Pakil 
o MaNaPak ay mariing tumututol 
sa proyekto, kasama ng iba pang 
mga progresibo at maka-kalikasang 
grupo. 


Ayon sa petisyon ng nagkakaisang 
mamamayan, “Ang mga biyaya ng 
kalikasan na ating minana mula sa 
ating mga ninuno ay dapat patuloy 
nating pagyamanin, ingatan at 
alagaan upang patuloy na 
pakinabangan ng mamamayan... 
Kung kaya kami, mamamayan ng 
Pakil at iba pang bayan sa Laguna at 
lalawigan sa kabila ng Sierra Madre 
at sa paligid ng lawa ng Laguna, ay 
nagpapahayag ng mahigpit na 
pagtutol at pagpapatigil sa Ahunan 
Dam.” 


BALITA 


Mga negatibong epekto ng proyektong Ahunan, tinalakay 


inalakay sa Ecumenical Forum sa Saint Peter of Alcantara Parish 

Church sa Pakil noong Hulyo 1 ang mga epekto ng Ahunan Pumped- 
Storage Hydropower Project sa kabuhayan ng mga residente, kultura 
at kalikasan. Ang organisasyong Mamamayang Nagmamahal sa Pakil o 
MaNapPak ang isa sa mga nanguna sa pagsasaayos ng aktibidad kasama 
ang mga residente, taong simbahan at grupong makakalikasan. 


Ayon sa MaNaPak, dapat na magkaisa upang pigilan ang proyektong 
Ahunan para proteksyunan ang Sierra Madre. 


Ayon naman sa isang inhinyero, maaaring ikalubog ng buong Pakil ang 
itatayong dam lalo sa panahong may malalakas na bagyong tumatama sa lugar. 


Pinag-usapan din ang negatibong epekto sa kalikasan ng pagkakalbo at 
pagbubutas ng bundok. Binubulabog din ang komunidad ng mga militar at 


bayarang goons. 


Kasama sa tinututulan ng mga dumalong grupo ay ang Belisama Pumped- 
Storage Hydropower Project na itatayo sa 5 barangay ng Pakil at Pangil. Proyekto 
ito ng kumpanyang Belisama Hydropower Corp. ng malaking burgesyang 
kumprador na si Greggy Araneta, bayaw ng reaksyunaryong pangulo. 


Matapos ang forum, nagmartsa ang mga grupo sa palibot ng poblacion ng 


Pakil. 

ROTECT 
PRO NE AR! 


Poster ng Network Opposed to 
Ahunan Dam 

Krisis sa pagkatuto, 


sintomas ng bulok na sistema ng edukasyon 


i Jerry, 8-taong gulang, Grade 2 sa Oriental Mindoro ay nangangarap maging guro. Subalit nananatili siyang 
hirap sa pag-aaral -- papantig-pantig siyang magbasa at hindi niya pa ito nauunawaan, nakakapagsulat 
lamang siya kapag may kinokopya at hindi niya alam kung paano isulat ang pangalan ng kanyang ama. 


Hindi naiiba ang kalagayan ni Jerry sa maraming bata 
at kabataan sa bansa. Ayon sa pag-aaral ng World Bank 
noong 2021, nasa 9196 ang learning poverty o kahirapan 
sa pagkatuto ng mga bata at kabataan sa Pilipinas, ang 
pinakamataas sa Asia. Sa isang taong pag-upo ni Sara 
Duterte sa Department of Education (DepEd), hindi 
tinurol ang problemang ito sa halip, lalupang pinalala ang 
krisis sa edukasyon. 


Maling solusyon sa krisis 


Binalangkas ng DepEd ang panibagong Matatag K-10 
curriculum bilang solusyon sa krisis sa pagkatuto at 
ipatutupad na ito sa darating na pasukan sa ilang piling 
paaralan. Babawasan ng Matatag K-10 ang mga subject na 
itinuturo sa mga paaralan sa layuning itaas ang kakayanan 
sa pagkatuto partikular sa orasiya (komunikasyong 
berbal), literasiya at numerasiya. Sa bagong kurikulum, 
pinagsama sa bagong subject na Makabansa ang Araling 
Panlipunan (AP) at Music, Arts, Physical Education and 
Health (MAPEH). Tinatayang sa 2028 ipatutupad ito sa 
buong bansa. 


Ngunit walang garantiya na ang decongestion ay 
magreresulta sa mas mataas na pagkatuto ng mga 
estudyante. Nababahala ang ilang mga eksperto sa 
biglang pagtuturo ng English at Filipino sa Grade 2 nang 
hindi muna ito itinuturo sa Kinder at Grade 1. 


Taliwas sa sinasabing decongestion, isisiksik ang 
“peace education” sa subject na Makabansa sa tulak ni 


MATATAG K- 10 KURIKULUM 


BAITANG 


SUBJECT 


Grade 1 Language, Reading and Literacy, Math, 
Makabansa, Good Manners and Right 
Conduct (GMRC) 

Grade 2 English, Filipino, Math, Makabansa, 
GMRC 

Grade 3 English, Filipino, Science, Math, 
Makabansa, GMRC 

Grade 4-10 English, Filipino, Science, Math, AP, 
MAPEH, Technology and Livelihood 
Education, GMRC (Values mula Grade 
7-10) 

Duterte na umuupong co-vice chair ng NTF-ELCAC. 
Tiyak na magiging tabing ito para lasunin ang isip ng 
mga kabataan at idemonisa ang mga progresibong 
organisasyon, at higit sa lahat, ang rebolusyonaryong 
kilusan. 


Hindi demokratikong binuo ang Matatag K-10 dahil 
ayon sa Alliance of Concerned Teachers (ACT), hindi 
kinonsulta ng DepEd ang mga guro at estudyante 
hinggil dito. Ang hindi demokratikong pamamalakad 
sa DepEd ay tatak ni Duterte. Bukod sa kurikulum, 
hindi rin ikinonsulta ang memo sa pagpapagana ng mga 
learning camp tuwing bakasyon at pagtatanggal ng mga 
“dekorasyon” na visual aids sa mga pader dahil “sagabal 
sa pagpopokus ng mga estudyante”. Tinuligsa ito dahil 
dinodoble ang mga pasanin ng mga guro at kabataan at 
mistulang nagpapataw ng kamay-na-bakal sa loob ng mga 
silid-aralan. 


Masahol na kalagayan ng edukasyon 


Nananatiling bulok ang sistema ng edukasyon na 
pangita sa kakulangan ng mga silid-aralan, kagamitan sa 
pag-aaral, kakulangan sa mga guro at kanilang kagamitan 
sa pagtuturo hanggang sa mataas na matrikula at gastusin 
sa pag-aaral. 


Noong 2022, nagsiksikan ang 28 milyong estudyante sa 
327,851 school building ng mga pampublikong paaralan 
kung saan 104,536 lamang ang nasa mabuting kondisyon. 
Sa pagbubukas ng kasalukuyang school year, kulang ng 
159,000 silid-aralan para sa 22.7 milyong estudyante sa 
mga pampublikong paaralan. Mas mataas ito kaysa sa 
91,000 na depisito noong 2022. Sa kasalukuyang badyet, 
1,628 lamang ang target ng DepEd na maipatayo pagsapit 
ng 2024. Labas pa rito ang iba pang mga silid-aralan na 
kinakailangang kumpunihin. 


Nagdurusa ang mga estudyante sa loob ng mga mainit 
at bulok na silid-aralan. Hiling ni Arvin, 12, estudyante 
ng Grade 7 sa Sta. Rosa City, Laguna, na magpagawa 
ang DepEd ng mga silid-aralan na maluwag at may sapat 
na bentilasyon upang makapokus sa pinag-aaralan. 
Sa Occidental Mindoro, naiulat na isinugod ang 145 
estudyante sa ospital dahil sa heat stroke noong Abril. 
Ang ilang paaralan ay nagsuspinde ng klase dahil sa 
sobrang init dulot ng matagalang brownout. 


Ginawang tatlong shift ang palitan ng mga estudyante 
sa buong araw para angkupan ang kakulangan sa silid- 
aralan. Pahirap ito sa mga estudyante ng CALABARZON 
at National Capital Region na may pinakamaraming naka- 

enrol dahil hindi nalulubos ang pag-aaral 
na pilit pinagkakasya sa maikling panahon. 
Pasakit din ito sa mga guro na nadadagdagan 
ang oras ng pagtuturo at dumodoble ang 
bilang ng mga estudyanteng tinuturuan. 


Noong 2022 wala pang 10,000 ang bagong 
naitalagang mga guro. Salik sa kakulangan 
ng mga guro ang mababang pasahod at hindi 
sapat na benepisyo. Katunayan, mas mataas 
pa ang sweldo ng mga bagong rekrut na 
sundalo (P29,668) kaysa mga guro (P23,468). 


Samantala, mas malala ang kalagayan ng 
mga paaralan sa kanayunan. Ayon kay Bea, 
7, isang katutubong Mangyan, Grade 2 sa 
Oriental Mindoro, tinatawid pa nila ang ilog 
papunta sa kanilang paaralan at kung mataas 
ito, hindi na sila makakapasok. Maputik din 
ang daan. Kahit ang mga guro ay nahihirapang 
pumunta sa paaralan at karaniwang tatlo 
hanggang apat na araw lang ang pasok sa 
isang linggo. 


Dahil hindi sagot ng estado ang mga kagamitan sa 
pag-aaral, pinapasan ng mga magulang ang gastusin. 
ldinadaing ni Errol, ama ni Bea, na hindi sapat ang kinikita 
niya mula sa pangangalakal, pagpapaupa at pag-uuling 
para sa gastusin ng kanyang dalawang anak na nag-aaral. 
Kabilang sa pinagkakagastusan ang P200 kada buwan 
na pambaon nila at ang P3,675 na gamit sa paaralan, 
kasama ang uniporme. Hiling niya, sana hindi galing sa 
mga magulang ang pambili ng floorwax at iba pang gamit 
sa paaralan. 


Nakapanlulumo na sa gitna ng mga pangangailangan 
ay hindi maayos na ginagamit ng DepEd ang pondo nito. 
Nasa P3 bilyon ang hindi nagastos ng DepEd na laan sa 
pagtatayo ng panibagong mga silid-aralan, kagamitan 
sa pag-aaral at feeding program sa mga paaralan. 
Hindi nakamit ng DepEd ang target na maimprenta 
at maipamahagi ang 6.7 
milyong textbook. Sinita ng 
Commission on Audit ang 
pagbili ng mga overpriced 
na laptop noong nagdaang 
administrasyong Briones. 


Fi LL 

PANUKALANG PONDO SA ILANG AHENSYA 2024 

41.6B 34B 
DepEd SUCs 

Habang kapos at higit na pinaliit ang pondo sa 
edukasyon, kwestiyonable ang paghiling ni Duterte ng 
P650 milyong confidential and intelligence funds para sa 
Office of the Vice President (P500 milyon) at DepEd (P150 
milyon). Palusot niya, mahigpit na kaugnay ng edukasyon 
ang pambansang seguridad. Hindi pumayag si Duterte 
na ilaan ang P150 milyon nito para sa pagtatayo ng mga 
silid-aralan. 


Paggamit ng kamay-na-bakal sa edukasyon 


Sa ilalim ni Duterte, lantaran ang panghihimasok 
ng militar sa edukasyon. Bukod sa pagpapatupad ng 
Mandatory Reserved Officers Training Course, ipinasok 
ni Duterte ang dalawang retiradong heneral bilang mga 
opisyales ng DepEd. 


Isinasailalim ni Duterte ang mga paaralan sa 
sarbeylans. Nagpapatuloy at sumisidhi ang red-tagging 
sa mga progresibong guro lalo na ang mga kasapi ng ACT. 
Panghaharas ang pag-oobliga sa mga opisyal ng paaralan 
na ibigay sa mga pulis at militar ang listahan ng mga 
gurong kasapi ng ACT. 


Militarisado ang mga paaralan sa kanayunan. Noong 
Nobyembre 2022, pinalayas ng mga guro at magulang ang 
68th IB na nagkakampo sa paligid ng Redhills National 

High School sa Calintaan, Occidental Mindoro. 

o Nito namang Enero, ipinatigil ang klase sa 

San Francisco at San Andres, Quezon 

bunsod ng pamemerwisyo ng mga 
operasyong militar ng 85th IBPA. 


Ayon sa NDFP-ST, “Pinalalala ng 
pasistang pamamalakad ni Duterte ang 
kahirapan sa pagkatuto ng mga mag- 
aaral. Malulutas ang krisis sa edukasyon 
kapag tinugunan ang kakulangan 
sa bilang ng mga guro, silid-aralan, 

kagamitan sa pagtuturo at maayos na klima sa pagkatuto 
sa loob ng mga eskwelahan. Dapat igawad ang kalayaang 
akademiko para sa lahatang-panig na pagkatuto ng mga 
estudyante. Pawiin ang kamangmangan sa pamamagitan 
ng puspusang edukasyon.” 


Nasa programa ng pambansa demokratikong 
rebolusyon ang pagsusulong ng pambansa, siyentipiko at 
makamasang edukasyon. lIpagkakaloob ang edukasyon 
bilang batayang karapatan ng bawat isa, mula primarya 
hanggang kolehiyo. Nakatudla ito para sa minimithi ng 
bayan na kaunlaran at kasaganaan. 


KILOS PROTESTA 


siy?) Mamamayan ng TK, nakiisa sa Bigkisan protest 


| 


caravan sa SONA ni Marcos Jr. 


una sa pangunguna ng Bagong Alyansang Makabayan-Timog Katagalugan (BAYAN-TK) ang Bigkisan 
protest caravan ng mamamayan ng Timog Katagalugan bilang anyo ng pagkundena ng taumbayan sa 
ikalawang SONA ng reaksyunaryong pangulong si Ferdinand Marcos Jr. 


Nagsimula ang Bigkisan sa isang media 
forum noong Hulyo 3 kung saan inilatag N 
ang iba't ibang aktibidad na lalamnin ng 
naturang caravan. Dinaluhan ito ng mga 
tagapagtanggol ng karapatang tao at mga 
unyon ng mga manggagawa sa rehiyon. 
Pinakatampok sa forum ang pagkundena 
sa paglabag sa karapatang tao ng rehimen 
at pang-ekonomyang krisis sa ilalim ng 
unang taon ni Marcos Jr. 


“Sa rehiyong TK, ang mga magsasaka at 
manggagawa ang pangunahing pumapasan 
sa bigat ng di maawatang krisis ng 
rehimeng Marcos Jr., sa pamamagitan ng 
mabangis na pagsalakay ng liberalisasyon 
sa kalakalan at mababang sahod o sa 
paniniil at pagwasak ng demokratikong 
espasyo,” ani Kyle Salgado, tagapagsalita ng BAYAN-TK. 


Inilahad ng mga maggagapak ng tubo mula sa unang 
distrito ng Batangas ang matinding epekto sa kabuhayan 
ng pagsasara ng sugar mill sa Central Azucarera de Don 
Pedro, Inc. sa Nasugbu noong Setyembre 2022. Sinundan 
pa ito ng dambuhalang pag-iimport ng asukal, ang 
pinakahuling lumaking bolyum ng importasyon sa serye 
ng pag-iimport ng mga produktong agrikultural noong 
nakaraang taon, at banta ng mga road network projects na 
magkukumbert sa mga plantasyon ng tubo sa probinsya. 


Samantala, idinaing ng mga manggagawa ang 
mababang sahod. Dahil sa Wage Order No. IVA-17 ng 
DOLE Region IV-A, pinag-iiba-iba sa bawat lungsod 
at munisipalidad ang sahod depende sa kanilang 
kategoryang pang-ekonomya. Sa kasalukuyan, naglalaro 
sa P350-P470 ang minimum wage sa CALABARZON. 


“Sa kabila ng panawagan ng rehiyon para sa 
nakabubuhay na sahod at mababang presyo ng 
pangunahing bilihin, ang sagot ng estado ay red-tagging 
laban sa mga tagapagtanggol ng karapatang tao at 
harassment at pambabalewala sa panawagan ng mga 
unyonista,” dagdag pa ni Salgado. 

Kasama sa kinundena sa forum ang paggamit ng 
berdugong militar sa Anti-Terrorism Act para magsampa 
ng gawa-gawang kaso ng terorismo sa 14 na indibidwal 
sa TK--na karamiha'y magsasaka at tagapagtanggol ng 
karapatang tao. Kabilang dito sina Kenneth Rementilla, 
Jasmin Rubia at Hailey Pecayo. 


“At ginawa ito ng rehimeng Marcos Jr. sa gitna 
ng paglalako ng mga likas-yaman sa dayuhang 
kapangyarihan. Ang pagkubabaw ng US sa teritoryo ng 
Pilipinas sa pamamagitan ng Bilateral Defense Guidelines 
at ang pinasinsing ehersisyong militar ay naglalagay sa 
mamamayang Pilipino sa higit pang panganib sa harap 
ng napipintong digmaang pandaigdig sa pagitan ng US at 
China,” dagdag pa ni Salgado. 

Bilang pagtatapos ng aktibidad, nagkapitbisig ang 
mga representative ng mga grupo at tinatakan ang mga 
mukha nina Marcos Jr. at Sara Duterte ng “Guilty.” 


Sumanib ang mga delegado ng Bigkisan protest 
caravan sa pambansang protesta sa SONA ni Marcos Jr. 
noong Hulyo 24. 

TUGON 


PATNUBAY DE DE GUIA 


asukal? 


Bakit pamatay na dagok ang 
liberalisasyon sa industriya ng 


alaking delubyo ang pagsasara ng ilohan ng Central Azucarera de Don Pedro, Inc. (CADPI) sa Nasugbu, 
Batangas noong Disyembre 2022. Katwiran ng CADPI, hindi na nito kayang gastusan ang pagmamantine 


at pagkukumpuni sa ilohan. 


Ilang taon nang iniinda ng mga magsasaka ang mababang presyo ng tubo sa 


CADPI ngunit mas matinding dagok ito. Nabulok ang tubo at nawalan ng kabuhayan ang mga magsasaka't 
manggagawang bukid na umaasa sa ilohan. 


Isang mukha lamang ito ng 
bagsak na industriya ng asukal 
sa bansa. Sa loob ng tahanan, 
ramdam din ang epekto ng krisis 
ng industriya sa mga konsyumer. 
Noong Mayo 2016, nagkakahalaga 
ang isang kilong asukal ng P43- 
44, pero ngayon, higit doble ang 
presyo na naglalaro sa P90-110. 
Sa ibang bansa, nasa P22/kilo ang 
pinakamurang klase ng asukal 
(2022). 


Sinunggaban ng reaksyunaryong 
estado ang disgusto ng mga 
konsyumer upang ilakong solusyon 
ang liberalisasyon sa. asukal-- 
magpasok ng “mas malaking 
bolyum ng imported na asukal at 
mga pampatamis at tanggalin o 
luwagan ang mga proteksyon tulad 
ng taripa. Maagang bahagi ng 
taong 2023, inaprubahan ni Marcos 
Jr. ang dagdag na importasyon 
ng 150,000 metriko tonelada ng 
asukal. Samantala, mumo ang 
tulong nito sa mga magsasaka't 
manggagawang bukid na nagdurusa 
sa krisis ng industriya tulad ng 
mga Batanguefo na nawalan ng 
kabuhayan. Sa buong bansa, may 
19 probinsyang nagpoprodyus ng 
asukal. Higit 700,000 Pilipino ang 
direktang ineempleyo nito habang 
nasa 5-6 milyon pa ang “di direktang 
nagtatrabaho rito. 


Ang industriya. ng 5 asukal 
ay salaminan ng malakolonyal 
at malapyudal na sistema na 
nagpanatili sa pagiging atrasado't 


pre-industriyal ng industriya. 
Saksi ang halos dalawang siglong 
kasaysayan sa pagkubabaw 


ng interes ng imperyalismong 
US sa industriya ng asukal at 

CA? Sia, BUKSAN NA! | 


...g o IBYERNO ANG 
pawis NA NG CUBYODAPATAKBO 


PANGANGASIWA 
ILOHIN NA ANG AM 


Protesta ng mga magsasaka laban sa pagsasara ng CADPI. 
Litrato mula sa Kilusang Magbubukid ng Pilipinas 


pagsasamantala ng mga lokal na 
panginoong maylupa at malalaking 
burgesya kumprador upang 
solohin ang tubong piniga mula sa 
pagpapagal ng anakpawis. 


Mula exporter tungong importer 


Kahit mga burgis na ekonomista'y 
nagsasabing bagsak ang lokal na 
industriya ng asukal. lto ay mula 
sa kalagayang dating nag-eexport 
ang bansa ng malaking bolyum ng 
asukal na sumikad sa pagpasok ng 
ika-20 siglo hanggang kalagitnaan ng 
dekada 1970. 


Kinopo ng US ang murang 
asukal na ginamit nitong hilaw na 
materyales sa manupaktura, saka 
ibinagsak sa bansa ang mga yaring 


pagkain at iba pang produkto 
na mas mahal ang halaga. Dahil 
nakasandig sa pag-eexport, nagdusa 
ang industriya. matapos 58 ang 
sistemang quota sa US noong 1974 
at bumagsak ang presyo ng asukal sa 
pandaigdigang merkado. 


Nagyabang ang diktador na 
si Marcos Sr. at nagpanukalang 
gubyerno na ang bibili ng asukal sa 
balangkas ng kalaunang pagkontrol 
ng estado sa industriya. Binuo 
ang Philippine Sugar Commission 
(PHILSUCOM) at. subsidyaryong 
National Sugar Trading Corporation 
(NASUTRA) na parehong 
pinangunahan ng kanyang mga 
kroni: Roberto Benedicto, Jose A. 
Unson, Jaime C. Dacanay at Fred 

Elizalde. Itinayo naman ang Republic 
Planters Bank para sa pagpipinansya 
ng mga tubuhan at asukarera. Imbes 
na sagipin ang industriya, tinatayang 
51.15 bilyon ang kinurakot ni Marcos 
Sr. at kanyang mga kroni gamit 
ang PHILSUCOM at NASUTRA sa 
industriya mula 1975-1984. 


Pagkatapos bumagsak ng 
diktadurang Marcos, nilikha ng 
rehimeng US-Corazon Aquino ang 
Sugar Regulatory Administration 
(SRA) upang pangasiwaan at ibangon 
ang industriya. Sapul nang itatag, 
walang nagawang makabuluhang 
pagbabago ang SRA sa sistema't 
kalakaran ng produksyon ng asukal. 


Sa kasalukuyan, halos maubos 
ang asukal na napoprodyus sa pang- 
lokal na konsumsyon: 5096 sa gamit 
sa industriya, 3296 sa mga household 
at 1896 sa mga institusyon gaya ng 
mga restawran at ospital, ayon sa 
SRA. 


Atrasadong produksyon ng asukal 


Malayong mas mababa ang 
produksyon ng asukal sa Pilipinas 
na umaabot lamang sa 5.1 tonelada 
kada ektarya kumpara sa mga bansa 
sa South America kung saan umaabot 
ng doble ang kapasidad. Sa Thailand, 
kayang umani ng 100 toneladang 
tubo kada ektarya samantalang sa 
Pilipinas ay 60 tonelada lamang. 
Hindi aasahang makasabay ang 
Pilipinas sa pag-eexport ng asukal. 


Mababa ang antas ng produksyon 
ng asukal sa bansa dahil sa pribadong 
kontrol sa industriya at pagpapabaya 
ng estado. Ang malaking bahagi 
ng 422,500 ektaryang tubuhan sa 
bansa ay nananatili sa kamay ng 
mga PML tulad ng mga Cojuangco 
sa Gitnang Luzon at Roxas sa Timog 
Katagalugan. Namamayagpag 
naman sa paggawa ng asukal ang 
MBK na sina Gokongwei at Lucio 
Tan, at ang kumpanyang San Miguel 
Corporation, lahat may interes sa 
manupaktura ng mga pagkain, alak 
at matatamis na inumin. 


Sa mahabang panahon, nahirati 
ang mga asyendang tubuhan sa 
manu-manong produksyon dahil 
hindi interesado ang mga PM L sa pag- 
iindustriyalisa.. Nagpasasa lamang 

“t...kahibangang isipin na isasalba ng liberalisasyon 
ang industriya ng asukal...ganap itong uunlad kung 


maipapatupad ang programa sa tunay na reporma 
sa lupa at pambansang industriyalisasyon.” 


ang mga ito sa limpak-limpak nilang 
kita mula sa pag-eexport. Hanggang 
ngayon, makaluma ang makinarya 
kaya't hindi episyente--marami ang 
nasasayang na katas at mabagal ang 
produksyon. 


Kulang naman o halos walang 
suporta ang estado sa mga 
magsasaka ng tubo at sa industriya 
sa pangkalahatan. Hindi isinaayos 
ang irigasyon na mahalaga sa 
pagpapalaki ng tubo. Marami rin 
sa mga tubuhan ang naikumbert sa 
ibang gamit. Halos wala ring pinansya 
o insentibo para iabante ang mga 
pananaliksik at pagpapaunlad ng 
teknolohiya sa produksyon ng asukal 
mula pagtatanim ng tubo hanggang 
pag-iilo. 


Matindi ang epekto ng pagtaas 
ng presyo ng pataba sa industriya ng 
asukal. Ang produksyon ng asukal 
noong 2021-2022 ay 17946 na mas 
mababa kaysa sa nagdaang taon 
sabay ng panahong humigit sa doble 
ang itinaas ng presyo ng pataba. 
Halos kalahati (4696) ng kabuuang 
gastos sa produksyon ang napupunta 
sa pataba sa isang bayan sa Batangas. 


Ininda rin ng mga prodyuser ang 
napakataas na presyo ng langis. 
Tumaas ang gastos sa trucking o 
paghahakot ng mga tubo tungong 
ilohan. Sa Batangas, nagbabayad ng 
P2,000 trucking fee at may P6,000 
pang suhol para makarating sa ilohan 
ang tubo. Dahil sa taas ng gastos sa 
produksyon relatibo sa ibang bansa, 
mas mahal at mahirap ibaba ang 
presyo ng asukal sa palengke at pati 
mga produktong ginagamitan ng 
asukal gaya ng mga biskwit, inumin 
at iba pa. 


Sa industriya, pinaka- 
nagdurusa ang mga magsasaka at 
manggagawang bukid sa tubuhan. 
Napakamura ng bili sa tubo kaya't 
lugi ang magsasaka at mababa ang 
upa sa mga manggagawang bukid. 


Kwento ni Nanay Rosita ng Batangas, 
lugi at may utang siyang P16,550 sa 
kanyang isang ektaryang tubuhan. 
Ang isang maggagapak naman ay 
kumita ng P605 sa isang ektaryang 
tubuhan na pinagtrabahuhan niya 
ng isang linggo. Sa liit ng kita mula 
sa tubo, marami sa mga magsasaka 
sa tubuhan lalo ang kanilang mga 
anak ang nag-iisip nang iwan ang 
pagtatanim ng tubo. 


Liberalisasyon tungong pagkawasak 


Sa pagdausdos ng produksyon, 
nanganganib na hindi mapunuan 
ang lokal na pangangailangan para 
sa asukal. Tinataya ang buwanang 
konsumo ng bansa sa 200,000 MT. 


Imbes na tutukang paunlarin 
ang lokal na industriya ng asukal 
sa bansa, liberalisasyon sa anyo 
ng importasyon ng asukal mula sa 
dayuhang bansa ang solusyon ng 
papet na reaksyunaryong estado. 
Pamatay na dagok ito sa sisinghap- 
singhap nang industriya ng asukal sa 
Pilipinas. 


Tinuntungan ni Marcos Jr. 
ang “pangamba sa kasapatan ng 
suplay” para sa pakanang pag- 
iimport ng daan-daang MT ng asukal 
subalit may batayang tutulan ito. 
Naranasan na ng bayan ang epekto 
ng liberalisasyon sa bigas. Sa isang 
pag-aaral noong 2022, nawalan ng 
P66 bilyong kita ang mga magsasaka 
habang P92 bilyon ang ibinagsak ng 
lokal na produksyon ng palay. Lalo 
ring pumaimbulog ang presyo ng 
bigas mula nang isabatas ang Rice 
Tariffication Law noong Pebrero 
2019. 


Ang mga trader at mga kumpanya 
ang mas makikinabang sa mas 
murang asukal at pampatamis na 
babaha sa bansa oras na ipatupad 
ang liberalisasyon. Naglalaway 
na ang malalapit na kaibigan ng 
naghaharing pangkating Marcos- 

Duterte, kasama ang mga ibinulgar 
na pinaborang tatlong trader sa 
importasyon ng 440,000 MT sa bisa 
ng Sugar Order 6 noong Marso 2023. 
Ito ay ang All Asian Countertrade, 
S8:D Sucden Philippines at Edison 
Lee Marketing. Sa kwenta ng isang 
senador, pwede silang tumiba ng P14 
bilyon sa pagbebenta nang mahal sa 
asukal na inimport nila sa murang 
halaga. Malaki naman ang kikitain 
ng mga MBK dahil bababa ang gastos 
nila sa manupaktura ng kanilang mga 
produktong ginagamitan ng asukal. 
Pati mga asukarera tulad ng CADPI 
ay may malaking ganansya sa pag- 
iimport ng raw sugar at pagrerepina 
nito kaysa bumili ng bagong aning 
tubo na dadaan pa sa mga proseso. 


Sa huli, imperyalismo ang 
tatabo ng pinakamalaking tubo 
sa liberalisasyon ng asukal. Sang- 
ayon ito sa planong gawing nakaasa 
ang mahihirap na bansa tulad ng 
Pilipinas sa imported na produktong 
pagkain na sinusuplay ng mga 
industriyalisadong bansa. Bukod sa 
malaking kikitain, estratehiko ring 
mapipigilan ang pagsasarili ng mga 
bayang malakolonya. 


Sa kabilang panig, madidisloka 
ang kabuhayan ng 84,000 magsasaka 
at 720,000 manggagawa sa industriya 
ng asukal, ayon mismo sa SRA. 
Dadagdag ang mga ito sa reserbang 
hukbo ng paggawa dahil wala naman 
silang masusumpungang nakasasapat 
na trabaho sa lungsod man o sa 
kanayunan. Tiyak na lalaganap ang 
kagutuman sa mga probinsyang may 
tubuhan, at tiyak na puputok ang 
panibagong “social volcano" tulad ng 
nangyari sa Negros noong panahon 
ng Martial Law. 


Dahil inilugmok ng imperyalismo 
at malapyudal na pagsasamantala, 
kahibangan na asahang isasalba ng 
liberalisasyon ang industriya ng 
asukal. Ganap lamang na uunlad ang 
produksyon ng asukal sa bansa kung 
maipapatupad ang pambansa 
demokratikong programa sa reporma 
sa lupa at pambansang 
industriyalisasyon sang-ayon sa 
pangangailangan ng bayan at interes 
ng mga magsasaka't manggagawang 
gumagawa nito. 

Mga tampok na punto sa kasaysayan ng 
produksyon ng asukal 


My nang nagtatanim ng tubo at nagluluto ng matatamis na 
pagkain ang mga sinaunang Pilipino, subalit ang pagpoproseso 
ng tubo tungong asukal sa loob ng bansa ay nagsimula lamang noong 
panahon ng kolonyalismong Espanyol. Bago ito, mga Chinese ang 
pangunahing nag-iimport ng asukal sa bansa. 


Sa kanayunan, gumagawa ng panucha, isang klase ng pulang asukal na 
pinatitigas sa bao ng niyog sing-aga ng ika-17 siglo. Noong ika-18 siglo, lumilikha 
na ng asukal at mas mataas na komersyal na klase nito sa Makati, Pampanga, at 
noong dekada 1740, sa Nasugbu, Batangas. Mga prayle ang nangangasiwa sa 
produksyon nito. Pagdating sa kapitolyo, mga negosyanteng Chinese ang sasalo 
sa asukal para ibenta sa pamilihan. Unti-unting napunan ng lokal na asukal 
ang pangangailangang panloob kaya't humina na ang importasyon mula China. 
Pinakamalakas kumonsumo ng asukal ang mga naghaharing uri. 


Hindi man isinali ng kolonyal na gubyerno ng Espanya ang lokal na asukal 
sa kalakalang galyon, nakarating pa rin ito sa India, Bengal, Persia at China sa 
pamamagitan ng mga barkong Dutch at British. Gayunman, maliit pa rin ang 
bolyum nito na inilalabas ng Pilipinas. 


Nagsimulang lumaki ang demand para sa asukal mula sa Pilipinas 
pagpasok ng ika-19 siglo, kalakhan mula sa mga Briton at Amerikano. 
Lumaki ang konsumsyon ng asukal sa Britanya at United States sa tulak ng 
industriyalisasyon. Noong 1836, nilampasan na ng asukal ang bigas, abaka at 
indigo bilang kalakal na pang-export. Pangunahing probinsya sa produksyon 
ng asukal ang Pampanga at Negros. Nagkaroon ng mayor na papel ang Negros 
sa industriya sapul nang itayo rito ang unang trapiche o ilohan ng asukal at 
hurno. Dinala ito sa isla ni Yves Gaston, isang Briton na eksperto sa asukal, 
noong 1844. 


Sa buompanahon ng mabagal na pag-usbong at pag-unlad ng industriya 
ng asukal, tumigas ang hatian sa produksyon kung saan mga Pilipino ang 
nagtatanim ng tubo habang kontrolado ng mga dayuhan ang pagpoproseso 
tungong asukal at pagbebenta ng yaring pampatamis sa loob at labas ng 
bansa. Bunsod ng kolonyal at pyudal na sistema, nakonsentra ang lupa sa 
mga dayuhan at kanilang mga alipures na katutubong opisyal ng kolonyal 
na gubyerno. Pinataw ang malulupit na sistema sa partihan pabor sa mga 
panginoong maylupa. Ito ang pundasyon ng lumitaw na mga plantasyon ng 
tubo sa Gitnang Luzon at Negros noong maagang bahagi ng ika-19 siglo. 


Sa yugto ng kolonyalismong Amerikano hanggang sa mga unang dekada ng 
papet na republika, lalong isinandal ang industriya ng asukal sa demand mula 
sa labas, partikular sa US. Isinabatas sa US ang Payne-Aldrich Bill of 1909 kung 
saan pinagkalooban ang Pilipinas ng 300,000 toneladang duty-free (walang 
pataw na buwis) na bahagi sa pamilihan ng US. Tuluy-tuloy na nag-export ng 
asukal sa US. Hanggang noong dekada 1950 at 1960, nasa 204 ng kabuuang 
export ng bansa ay asukal. 


Dahil nakaasa sa pagbebenta sa labas ng bansa, bulnerable ang industriya 
ng asukal sa mga pagbagsak. Nangyari ito nang nabawasan ang demand at 
sumadsad ang presyo ng asukal dahil sa World War Il. Apektado rin ito ng 
paglitaw ng mas mura at mas pinong klase ng asukal mula sa ibang bansang 
gumagamit ng mas maunlad na teknolohiya. 


Pinakamatingkad sa alaala ng mga Pilipino ang dekada 1970. Sumadsad sa 
S10 sentimo kada libra (pound) ang asukal sa daigdig at umabot pa ng S3 
sentimo sa maagang bahagi ng dekada 1980. 

KILOS PROTESTA 


karapatang tao 


59th IBPA at ATA, kinundena ng mga grupo ng 


aglunsad ng kilos protesta ang mga grupo ng tagapagtanggol ng karapatang tao sa pangunguna ng Karapatan- 
ST noong Hulyo 6 sa harap ng Department of Justice (DOJ) sa Maynila upang kundenahin ang mga gawa- 
gawang kaso laban sa mga aktibistang sina Kenneth Rementilla, Jasmin Yvette Rubia at Hailey Pecayo. 


Nagsumite ang mga progresibong grupo ng bukas 
na liham para kay DOJ Sec. Jesus Crispin Remulla na 
nagtutulak sa ahensya na imbestigahan ang gawa-gawang 
kaso at ipatigil ang buu-buong paggamit sa Anti-Terrorism 
Act (ATA) laban sa mga tagapagtanggol ng karapatang tao 
sa TK. 


Sa isang kasong isinampa ng berdugong opisyal ng 
59th IBPA na si Sgt. Jean Claude Bajaro noong Hunyo 22, 
inaakusahang nagbibigay ng “suportang materyal sa NPA” 
sina Rementilla at Rubia. Nilabag umano nila ang Section 
12 ng RA 11479 o ang ATA. 


Ayon sa Karapatan-ST, ang pagsasampa ng gawa- 
gawang kaso sa mga human rights worker ay bwelta 


BANTAY KARAPATAN 


Aktibista, sinampahan 
ng gawa-gawang kaso 
sa bisa ng ATA 


SG: bisa ng Anti-Terrorism Act, limang gawa- 
gawang kaso ang isinampa ng 59th IBPA noong 
Hulyo 31 laban kay Hailey Pecayo, tagapagsalita ng 
grupo sa karapatang-tao na Tanggol Batangan sa 
Batangas. Kabilang dito ang frustrated murder at 
paglabag sa internasyunal na makataong batas. 


Ni hindi malinaw na inihain ng mga reaksyunaryong 
elemento ang kabuuan ng mga kasong isinampa 
kay Pecayo. Napag-alaman na lamang ni Pecayo ang 
lahat ng mga kasong kinakaharap niya matapos ang 
pagsusumite ng kontra-salaysay sa Department of 
Justice sa Sta Rosa, Laguna. Sa affidavit, pinasubalian 
ni Pecayo ang akusasyon nina Sgt. Jean Claude Bajaro 
at Cpl. Ivan Neil Ogatis ng 59th IBPA noong Hulyo 26. Sa 
mga kasong isinampa ng dalawang berdugong opisyal, 
pilit na iniuugnay si Pecayo sa PKP-BHB. 


Ayon sa Karapatan-ST, “Ang patuloy na pang-aatake 
kay Pecayo at sa iba pang tagapagtanggol ng karapatang 
tao ay siyang atake sa buong hanay ng mga 
tagapagtanggol ng karapatan at sa kanilang mga 
pinaglalaban.” 

ng 59th IBPA sa mga grupo ng karapatang tao at mga 
paralegal na naglantad ng katotohanan hinggil sa 
pagpaslang kina Kyllene Casao at Maximino Digno. 


Isang kaso rin ang isinampa laban kay Pecayo sa 
paglabag sa Section 4(a) at 4(d) ng ATA, bunsod ng 
pagkasangkot diumano sa “engkwentro” sa Taysan 
noong 2022 at pinararatangan siyang myembro ng BHB. 
Pinasinungalingan nila ang alegasyon dahil nasa Taysan 
lamang si Pecayo kasama ng fact-finding mission na nag- 
imbestiga sa kaso ng pagpaslang kay Kyllene. 


Kinukundena ng Karapatan-ST at iba pang grupo 
ang red-tagging at gawa-gawang kaso kina Rementilla, 
Rubia at Pecayo. “Patunay ito ng bulok na sistema ng 
hustisya sa bansa kung saan ang mga batas tulad ng ATA 
ay ginagamit upang hadlangan ang karapatang tao at 
pasidhiin ang paglabag sa mga demokratikong karapatan 
ng mamamayan. Sa kabila ng mga atake ng estado, hindi 
kami matitigatig at patuloy naming uusigin ang DOJ upang 
managot sa mga paglabag sa karapatang tao,” pahayag ni 
Nimfa Lanzanas ng Karapatan-5ST. 


Matapos ang kilos-protesta sa harap ng DOJ, tumungo 
ang delegasyon ng TK sa pagdinig ng kaso sa Antipolo City 
Hall of Justice at naglunsad ng programa sa Sumulong 
Park, Antipolo, Rizal. 


Karapatan ng mga detinidong 
pulitikal, panawagan ng NUPL 


umugod sa harap ng Department of National 

Defense noong Hulyo 7 ang grupo ng mga abugado 
at tagapagtanggol ng karapatang tao sa pangunguna 
ng National Union of People's Lawyers (NUPL) para 
singilin ang AFP sa paglabag sa karapatan ng mga 
detenidong pulitikal, panghaharas sa mga abugado 
ng karapatang tao at paggamit sa Anti-Terrorism Act. 


Hindi tinanggap ng DND ang sulat ng NUPL para kay 
DND Sec. Gilberto Teodoro. Laman ng liham ang 
pagtutulak sa kalihim na itaguyod ang karapatang 
makipagkonsultahan sa abogado (right to counsel) ng 
mga detenidong pulitikal kabilang ang iligal na inaresto 
na sina Mary Joyce Lizada at Arnulfo Aumentado o 
tinaguriang Mansalay 2 at sina Alfredo Manalo at Lloyd 
Descallar at tubero na si Angelito Balitostos, ang Balayan 
4. 

INTERNASYUNAL 


Ang krisis sa China at epekto nito sa daigdig 


S: pagsisimula ng 2023, tiwala ang mga negosyante at administrasyong Xi Jinping sa agarang rekoberi ng 
ekonomya ng China pagkaraang bawiin ang patakarang COVID Zero, ang itinuturing na pinakamahigpit 
na pandemikong restriksyon sa buong mundo. Agresibong itinulak ng estado ang mamamayang Chinese na 
gumasta para makabawi ang kalakalan at industriya. Ngunit sa pagpasok ng ikalawang hati ng taon, malinaw 
na hindi papasigla, bagkus ay patuloy na bumabagal ang ekonomya ng China. Umuugong ang pangambang 
matutulad ito sa Japan, na pagkaraan ng mabilis na pag-unlad ng ekonomya at walang kaparis na kasaganahan 


ay nauwi sa masidhing pagkalugmok. 


Hindi maikakailang pagbagal 


Target ng China ang 5946 paglago 
ng ekonomya ngayong taon, mas 
mataas sa pandaigdigang tayang- 
saklaw na 2.896, ngunit mababa nang 
higit sa kalahati ng tayang paglago 
ng bansa bago ang pandemya ayon 
sa Bloomberg Economics. Mabagal- 
sa-inaasahang tumataas ang gross 
domestic product (GDP) ng 0.896 
noong ikalawang kwarto kumpara sa 
unang tatlong buwan ng taong ito. 


Malaking salik sa pagbagal ng 
China ang tama ng pandaigdigang 
krisis. Humina ang eksport nito na 
dating nagsalba sa pambansang 
ekonomya kahit pa noong panahon 
ng pandemya. Naging pabigat 
sa pang-ekonomikong aktibidad 
sa mga Kanluraning bansa ang 
pagtataas ng mga sentrong bangko 
ng interest rate na naghudyat sa 
pagbagal ng produksyon sa US at 
Europe. Bumaba ang demand ng 
mga negosyo mula rito para sa mga 
suplay na galing China. Magmula 
sa naitalang 5340 bilyong pagrurok 
nitong Disyembre 2021, ang mga 
eksport ay sumadsad tungong 5285 
bilyon ngayong Hunyo. Sa pagbagsak 
ng bilang ng mga ini-export na 
produktong hi-tech, umabot ng higit 
1096 ang tantos ng pagbaba ng mga 
buwanang kargamento tungong 
South Korea at Taiwan sa unang hati 
ng taon. 


Sa loob ng China, masamang 
senyales ang paghina ng paggasta 
ng mga konsyumer sa kabila ng 
bagsak na presyo ng mga kalakal 
mula pabrika (factory-gate price). 
Ikinababahalang Bs magresulta ito 


sa agarang deplasyon (pagbaba 
ng presyo) ng mga kalakal at 
pagguho ng pamilihan. Apektado 

rin ang kita ng turismo dahil hindi 
nagmateryalisa ang paglalakbay 
ng laksa-laksang 5837mamamayang 
Chinese dulot ng kanilang kawalang- 
kumpyansa sa sariling kita at 
seguridad sa hanapbuhay pagkaraan 
ng pandemya. Naitala rin ang 
napakataas na 21.396 na disempleyo 
sa mga kabataan. 


Lumulubha ang problema sa real 
estate dahil sa pagkalugi ng mga 
property developer at kawalan ng 
kapasidad ng mga lokal na gubyerno 
na saluhin ang mga ito. Bumuwelta 
sa estado ang pagbebenta ng mga 
lokal na gubyerno ng lupa sa mga 
property developer na kinagawian na 
nilang gawin tuwing gipit sa pondo. 
Naging sakit-sa-ulo ito nang di na 
binabayaran ng mga homeowner, na 
kalakhan ay mga nawalan ng sapat 
na kita o ng trabaho ang kanilang 
utang o mortgage. Inihinto ng mga 
property developer ang konstruksyon 
ng mga bahay na ibinenta sa mga 
tao. Bilang pangsalba, nagpatupad 
ang gubyerno ng rescue plan 
kabilang ang paglipana ng pautang 
sa mga bangko. Gayunman, hindi ito 
nagluwal ng pagdami ng mamimili 
ng mga propyedad dahil hindi 
naman kayang bayaran ng masang 
manggagawang Chinese ang mga 
bahay. 


Resulta ng panunumbalik ng 
kapitalismo sa China 


Malayong-malayo ang 
kasalukuyang ekonomya ng China 
sa. ipinundar ng. sosyalistang 
rebolusyon at konstruksyon. 
Matapos makumpleto ang reporma 
sa lupa noong 1954 sa pamumuno ng 
Communist Party of China at ni Mao 
Zedong, dumaan ang bansa sa yugto 
ng mabilis na paglago ng ekonomya 


at produksyon. Nagsimula ang 
mabilis na industriyalisasyon ng 
bansa mula katapusan ng dekada 
1950, at pagkatapos ay nagsagawa 
ng sosyalistang transpormasyon 
ng industriya. at: agrikultura 
batay sa estratehikong linya ng 
Dakilang Igpaw Pasulong. Sa 
pagpapatupad ng mga ito, umangat 
at naging maalwan ang kondisyon 
ng pamumuhay ng malawak na 
mamamayan. 


Ngunit sa pag-agaw sa pamunuan 
ng Partido at estado at pananalasa ng 
taksil na pangkating Deng Xiaoping 
mula 1977, unti-unting dinistrungka 
ang sosyalistang pundasyong 
pang-ekonomya. ng “China at 
tinahak ang landas ng kapitalismo. 
Pagdating ng 1992, ipinatupad 
ang garapalang integrasyon ng 
China sa pandaigdigang sistemang 
kapitalista. Ngayo'y pinamumugaran 
na ng mga monopolyo kapitalista 
ang pamunuan ng Partido Komunista 
at ginamit ito bilang maskara 
upang linlangin ang mamamayan 
at ipailalim ang huli sa grabeng 
pang-aapi at pagsasamantala. Mga 
parasitiko ang naghaharing uri sa 
China na ginagamit ang pangalan at 
kapangyarihan ng Partido Komunista 
at "naghaharing estado upang 
magkamal ng higanteng kapital at 
pribilehiyo. 


Mula dekada 1990 hanggang 
2000, itinuring ng imperyalistang US 
ang China bilang katuwang sa ilalim 
ng kaayusang neoliberal, na binigyan 
nito ng katayuang “most favored 
nation” sa kalakalan. Nag-outsource 
ang mga kumpanyang Amerikano 
ng kanilang manupaktura at 
sinamantala. ang :758s78dambuhalang 
hukbo ng murang paggawa sa China 

para sa produksyon ng iPhone at 
iba pang produkto. Tiniyak ng 
estadong Chinese ang barat na 
sahod at malulupit na patakaran sa 
mga manggagawa para makaakit ng 
dayuhang kapital. 


Wala sa intensyon ng China na 
manatili lamang na “most favored 
nation” ng US, na naging malinaw 
kalaunan sa agresibo nitong 
pagpapalawak ng sariling geo- 
pulitikal na impluwensya upang 
labanan ang hegemonya ng US. 
Inilunsad nito ang Belt Road Initiative 
(BRI) upang 7Bs7makapanghimasok 
at maitali sa sarili ang mga bansa 
sa Asia, Africa hanggang Europe. 
Upang itulak ang BRI, itinayo nito 
ang alyansang BRICS (Brazil-Russia- 
India-China-South Africa) mula sa 
mga bansang may pinakamalalaking 
populasyon at ekonomya sa buong 
mundo. Ibayo ring pinalakas ng China 
ang mga rehiyunal na mga alyansa 
sa kanyang impluwensya tulad ng 
Shanghai Cooperation Organization 
(SCO) at pinasok maging ang World 
Trade Organization (WTO) noong 
2001, pati ang APEC at ASEAN na 
dating monopolisado lamang ng US. 
Itinayo nito ang Asian Infrastructure 
Investment Bank (AlIB) upang 
tapatan ang mga tradisyunal na 
multilateral na mga bangko tulad ng 
IMF-World Bank na hawak ng US. 


Epekto sa daigdig 


Kinikilala. ang China bilang 
nangungunang pandaigdigang 
laboratoryo. at. engklabo sa 
manupaktura, at isa sa mga 
pangunahing pinagmumulan ng 
pinansya. Maraming bansa tulad ng 
Pilipinas ang umaasa sa iniluluwal 
nitong mga murang kalakal, trabaho 
at pati utang. Upang harapin ang 
papasikip na kondisyong pang- 
ekonomya at mapangalagaan ang 
natitira pang ganansya, umiiwas 
ang China sa mga ma-risgong 
transaksyon. Maging ang bansang 
nagluluwas ng mga mineral tulad ng 
Brazil at Australia na pangunahing 
pinagkukunan ng China ay damay sa 
pagdausdos. Bumagsak ang presyo 
ng iron at copper ores dulot ng 
pagbaba ng pandaigdigang demand. 

BANTAY KARAPATAN 


Mga Mindoreno, biktima ng 
terorismo ng 203rd IBde 


Patasona lagim ng terorismo ang inihatid ng 203rd Brigade sa tabing 
ng FMO at RCSPO sa isla ng Mindoro. 


Isang tanghali sa kanyang kaingin noong Hulyo 13, dinukot, binugbog, 
tinortyur at iligal na bininbin ng 4th IBPA si Pedro Ambad, isang Hanunuo- 
Mangyan sa Sityo Kilapnit, Brgy. Panaytayan, Mansalay, Oriental Mindoro. 
Piniringan at binusalan sa bibig si Pedro bago kinaladkad ng mga berdugo. 
Walang humpay siyang binugbog at ininteroga hinggil sa diumanong 
“ipinatagong armas ng NPA” sa kanilang lugar. Inalpasan na lamang ang ginoo 
noong hatinggabi ng Hulyo 14 matapos ang 12 oras na pambubugbog at 
tortyur na nagdulot ng pagkabali ng kanyang tadyang. 


Hinarang ng mga sundalo ang paghahabla ng kaso sa barangay ni Pedro at 
ang akses niya sa serbisyong medikal. Buktot pang ikinatwiran ng mga berdugo 
na mga NPA ang gumawa ng krimen sa biktima kung kaya't hindi na ito dapat 
pang iulat sa lokal na reaksyunaryong pamahalaan. 


Hindi pa nasapatan, iligal na pinasok ng mga militar ang tahanan ni Admiraw 
Ambad, kapatid ni Pedro, noong gabi ng Hulyo 16. Hindi lamang natuloy ang 
maitim na balak ng mga militar dahil nasa kapitbahay siya sa mga oras na iyon. 


Dulot ng pangamba, takot at teror, lumikas ang hindi bababa sa limang 
pamilya mula sa Sityo Kilapnit patungo sa ibang mga sityo. Malaking perwisyo 
at abala maging sa pag-aaral ng mga bata ang idinulot nito. 


Nitong Hulyo, inulat ng BHB Mindoro ang kaso ng iligal na pang-aaresto, 
imbestigasyon at tortyur ng 68th IB sa apat na katutubong Buhid na hinuli sa 
tsekpoynt sa Brgy. Manoot, Rizal, Occidental Mindoro. Nangyari ang insidente 
sa gitna ng FMO noong huling linggo ng Mayo. Pinilit ang mga inaresto na 
sumama sa isang operasyong militar kung saan muling nanghuli ng sibilyan ang 
68th IB. 


Nagpalit-palitan ang mga pasista sa pambubugbog sa sibilyan. Hayok na 
hayok sa karahasan, dinakip din ng mga ito ang isa pang Buhid na nakasalubong 
lamang sa daan. Kinaladkad siya sa magubat na lugar at doon tinortyur. Ang 
pinangyarihan ng insidente ay saklaw ng Tamaraw Reservation and Expansion 
Project (TREP). 


“Nagsisilbi ang terorismong inihahasik ng AFP-PNP sa isla sa imbing hangarin 
ng lokal na naghaharing uri, dayuhang kapitalista at ng mismong reaksyunaryong 
rehimen na agawan ng lupa ang masang Mindorefio,” pahayag ni Armando 


Cienfuego ng Melito Glor Command-BHB TK. 


Sa ikalawang linggo ng Hulyo, 
matinding naapektuhan maging 
ang stock market ng pagbagal ng 
ekonomya ng China. Bumagsak 
ang halaga ng mga sapi ng luxury 
groups na Moet Hennessy Louis 
Vuitton (LVMH) at Richemont na 
kapwa umaasa nang malaki sa 
pamumuhunan galing China. 


mas malalang krisis na kinakaharap 
ng US bagamat minemenos pa ito ng 
mga ekonomista at nangungunang 
bangko sa US. Sinasamantala rin ito 
ng mga pinansyal na institusyon sa 
US upang bahiran ang reputasyon 
ng China sa pamumuhunan at 
makinabang dito. Isang anyo nito 
ang pagbabansag sa China na di 


Tinatanaw na ibayong palalalain paborable sa pamumuhunan. 


ng kasalukuyang krisis ng China ang 

BALITA 


“Panagutin ang PCG sa pagkamatay ng 27 pasahero ng lumubog 


na Aya Express" 


e.". at pinapapanagot ng mamamayan ng Rizal ang Philippine Coast Guard at ang rehimeng Marcos Jr. 
sa pagkamatay ng 27 pasahero sa paglubog ng motorbanca Aya Express noong Hulyo 27 sa Binangonan, 


Rizal. 


Patungo ang motorbanca sa Brgy. 
Gulod, Talim Island nang lumubog 
ito, sampung minuto pa lamang ang 
nakalipas mula nang umalis sa Pritil 
Port. Inamin ng PCG na hindi sila 
nag-inspeksyon dito kaya naganap 
ang paglubog ng overloaded ng 
motorbanca. Nagkarga ng 70 
pasahero ang motorbanca na ang 
kapasidad ay 42 pasahero lamang. 
Kalakhan sa mga pasahero ng 
bangka ay mga residente ng anim 
na barangay sa isla ng Talim: Janosa, 
Buhangin, Kaytome, Gulod, Sapang 
at Ginoong Sanay. 


Hindi ininspeksyon ng PCG 
ang nilalaman ng Aya Express 
dahil naging BB kalakaran nang 
pinagsusumite lamang ng manipesto 
ang kapitan ng bangka bago ito 


maglayag. Noong araw na iyon, 22 
pasahero lamang ang inirehistro 
sa manipesto ng kapitan ng Aya 
Express. 


Ayon sa PKM-Rizal “Kabaligtaran 
ito ng pagmamayabang ni Marcos 
Jr. sa katatapos lamang na SONA 
na “overprepared” ang ating bansa 
sa mga kalamidad at sakuna.” 
Hindi isinama ang mga biktima 
ng nalunod sa Binangonan sa tala 
ng mga nasawi sa Bagyong Egay 
gayong malinaw na naganap ang 
aksidente sa panahong nananalasa 
ang bagyo. 


Tinanggalan ng Maritime Industry 
Authority ng safety certificate ang 
Aya Express. Samantalang ni-relieve 
lamang ang dalawang tauhan ng 


PCG na sangkot sa kapabayaan 
habang hindi pa natatapos ang 
imbestigasyon. 


“Dapat panagutin ang Philippine 
Coast Guard at ang reaksyunaryong 
gubyerno sa kapabayaan sa kanilang 
tungkuling tiyaking ligtas ang mga 
pasahero sa lahat ng panahon... 
Marapat ding singilin si Marcos Jr., 
ang iresponsableng punong 
ehekutibo ng reaksyunaryong 
gubyerno dahil habang lubos na 
naghihirap ang mga Rizalefio at ang 
mamamayang Pilipino mula sa mga 
epekto ng Bagyong Egay ay muli 
siyang naglalamyerda sa ibang 
bansa, partikular sa Malaysia,” 
pahayag ni Armando Guerrero, 
tagapagsalita ng NDF-Rizal. 


KULTURA 


Si Gani? at ang mundo ng maliliit na tao 


ni Adel Serafin 


M aliit lang siyang tao. Kung sa flag ceremony at seating arrangement sa klase, kadalasan siya ang inilalagay 
sa unahan. Kung sa karaniwan, ang mga katulad niya ang madalas na binu-bully, pinagkakatuwaan biruin 


o kaya ay asarin. 


Pero mabilis siyang natutong 
lumaban. Hindi siya basta-basta 
nagpapadaig o nagpapatalo lalo 
kapag alam niyang inaapi siya. 
Taglay niya ang katangiang mabilis 
umangkop sa mga bagay-bagay sa 
kanyang paligid. Streetsmart, ika 
nga. Mabilis siyang dumiskarte sa 
iba't ibang usapin. Mabilis siyang 
matuto hanggang sa kung paanong 
kaagad ilalapat ang natutunan sa 
pang-araw-araw na kairalan. 


Tulad ng karaniwang maliit na 
tao, wala siyang mataas na pinag- 
aralan. Gradweyt lang sa matabang 
lapis, ika nga. Lagi niyang 
ikinukuwento sa kanyang asawa at 
anak, na noong pumapasok pa siya 
ng elementarya, umaakyat siya sa 

punong mangga kapag oras na ng 
recess o tanghalian dahil nahihiya 
siya na hawot na naman ang ulam 
niya habang hotdog naman ang sa 
mga kaklase niya. Noong panahon 
na iyon, status symbol na ang 
makapagbaon ng hotdog o tocino sa 
eskwela. 


Pagkagradweyt ng elementarya, 
pinili niyang maghanap ng paraan 
upang kumita, makatulong sa 
magulang at matupad sana ang 
pangarap na makapag-highschool 
sa Holy Academy. Nag-extra siya 
sa isang talyer malapit sa kanila. Sa 
proud na pagkukuwento ng kanyang 
ina, mula sa simpleng paghe-helper 
sa talyer, maagap siyang nagkaroon 
ng interes sa pagmamaneho. Kada 


hapon, pinagpa-praktisan niyang 
mag-drive ng owner kahit “hagya 
pa halos lumitaw ang ulo niya sa 
manibela... Tuwang-tuwa sa kanya 
ang mga tao. Dito na siya makikilala 
bilang ang bibong si Gani. 


Hanggang sa hindi na niya 
nalingil ang pag-aaral palibhasa'y 
nakaranas nang kumita. 8s Naging 
skilled siya sa pagwe-welding, 
sariling aral, walang tesda-tesda'! 
Hanggang sa pasukin niya ang iba't 
ibang raket sa buhay upang kumita. 
Naging komite sa basketball, naging 
empleyado ng jueteng, peryante at 
kung anu-ano pa na kung saan-saan 
nakakarating at kung sinu-sino ang 
nakikilala. Hanggang sa matuto din 
siya ng iba't ibang bisyo. 

Pero sa lahat ng dinanas at 
pinasok niya sa buhay, isang klase ng 
iligal sa mata ng bulok na gubyerno 
ang magta-transporma ng simple 
at karaniwan niyang buhay tungo sa 
isang buhay na marangal at dakila. 
Ito ay ang pagiging NPA. 


Dahil na rin sa. sariling 
karanasan, hindi naging mahirap 
para sa kanya na maunawaan ang 
pangangailangan ng mamamayan 
na lumaban at manindigan para sa 
kanilang karapatan. 


Bago magdesisyon na sumampa 
sa NPA, namulat na siya nang maaga 
sa kanila mismong baryo, naging 
aktibistang kabataan hanggang sa 
maging isang lider-masa. Sa likod 
ng mikropono, ang matalas pero 
lapat sa masa niyang pananalita ang 
guguhit sa alaala ng libu-libong mga 
biktima ng demolisyon at pang-aapi. 
Maaalaala siya bilang ang maliit 
na taong sumasampa sa hood ng 
jeep kapag nagsasalita para lamang 
masigurong makikita at maririnig 
siya ng lahat. 


Kung kailan naman iniwan na 
niya ang kanyang mga kalokohan 
mula nang maorganisa, saka naman 
siya makukulong. Ito ay nang pinili 
niyang samahan sa rally ang mga 
nagugutom na manininda ng Sta. 
Clara na ginipit ng PPA? noong 
magpa-Pasko ng 2008. Muntik na 
siyang mag-Pasko sa kulungan, dahil 
sa halip na pakinggan ng Mayor ang 
hinagpis ng magtitinda, mas pinili 
niyang ipahuli ang mga raliyista. 
Dahil dito, matatanim sa kanyang isip 
kung bakit ang gumagawa ng tama 
at makatwiran ang siyang inuusig 
at tinutugis ng gubyerno habang 
namamayagpag sa kapangyarihan 
ang nagpapalaganap ng kabuktutan. 


Kalaunan, hindi na siya 
masasapatan sa pinapakitid nang 
espasyo ng parlamentaryong 
paglaban hanggang sa magpasya 
na siyang talaktakin ang armadong 
pakikibaka. 


Dito magkakaroon ng katuparan 
ang s-kanyang pangarap mula 
pagkabata na maging doktor o 
abugado paglaki. 


Hindi. lamang siya.” 8snaging 
abugado, naging huwes pa nga sa 

maraming pagkakataon. Bilang 
NPA, inani niya ang pagkilala sa 
kanya ng masa at mga kaibigan. Sa 
kanya at sa mga kasama idinudulog 
ng marami ang kanilang mga usapin 
at problema -- hinggil sa lupa, 
kabuhayan, sakit sa ulong anak, 
awayan sa patuto, mga barakong 
namemerwisyo sa baryo, mga 
pulis na nangongotong at marami 
pang iba. Buong-buo ang kanyang 
kasiyahan sa tuwing aktwal 
siyang nakakalahok sa 
pagharap at pagresolba 
sa mga ito. 


Nakaipon siya 
ng maraming “proud 
moments' sa kanyang 
buhay. Kabilang dito 
ang pagdalo niya 
sa isang pormal na 
pagsasanay medikal. Sa 
wakas, naging doktor 
na siya: manggagamot ng masang 
anakpawis. Naging mahusay rin 
siyang dentista, dangan nga lang 
at maagang mapipinsala ng mga 
dinanas na labanan ang kanyang 
magkabilang kamay. 


Pero ang sadyang ikinagalit 
sa kanya ng estado ay ang 
matalas ninyang pagtitindig ng 


kapangyarihan ng demokratikong 
gubyernong bayan sa hanay ng mga 
kaaway sa uri. Maliit man siyang tao, 
hindi siya kinakitaan ng pagkasilong 
o pangingimi sa sinuman sa kanila. 
Hanggang sa hindi lang ang 
pagkilala ng naghaharing uri sa lakas 
at impluwensya ng rebolusyonaryong 
kilusan ang maipundar kundi naitayo 
rin ang mga pagkakaibigan at 
relasyong ibayong nagpabulwak 
ng suporta para sa makatarungang 
pakikibaka ng masang anakpawis. 


Mula sa pagiging maliit at 
karaniwang tao, ginawang napakalaki 
ng pasistang estado ang kanyang 
pangalan hanggang sa lamnin ito ng 
pambansang dyaryo at telebisyon 
hanggang sa patungan ng milyong 
halaga ang kanyang ulo at gastusan 
ng todo-todo ng berdugong AFP 
at nagkakailang rehimen ang mga 
operasyon upang mahuli o mapatay 
lamang siya. 


Kung ilang beses na siyang 
nanganib pero dahil sa pagmamahal 


xSi Isagani "Ka Ringo” Isita ay namartir noong Hulyo 30 
sa Brgy. Lucutan Malabag, Sariaya, Quezon. Isa siyang 
kadre at Pulang kumander sa kanilang yunit. 


sa kanya ng masang anakpawis na 
kanyang pinaglilingkuran, makailang 
ulit na nabigo ang kaaway na utangin 
ang kanyang buhay. Kinailangan 
pa. ng kaaway gumugol ng 
napakahabang panahon, maraming 
rekurso at lakas tauhan bago nila 
maisagawa ang kanilang maitim na 
balak ngunit hanggang sa huli, bigo 
silang burahin ang kanyang gintong 
alaala sa isip at puso ng masang 
anakpawis na pinag-alayan niya ng 
kanyang kaisa-isang buhay. 


Para sa kanyang mga ka-tropa, 
literal na naging kabatak at mga 
nakilala mula pagkabata, mula sa 
simpleng si Gani, tatawagin nila 
siyang si Idol.” 


Sa hanay ng masang anakpawis, 
siya ay naging si Ka Sid, si Ka Alken, 
si Kuya Baste, si Ka Zhuge, si Ka 
Toyang, si Ka Yano, at si Ka Ringo. 


Para sa mga nagmamahal sa 
kanyang kasama at aliw na aliw sa 
kanyang mga antics, siya si Batman -- 
ang maliit na taong maligalig mang 
alalahanin, lumikha at gumuhit ng 
malaking puwang sa ating mga puso 
at isipan na kailanman hindi 
mawawala habambuhay. 


1TESDA -Technical Education and 
Skills Development Authority 


2 PPA-Philippine Ports Authority 

